Document ID: 32007R0382

KOMMISSIONENS FORORDNING (EF) Nr. 382/2007
af 4. april 2007
om ændring af forordning (EF) nr. 753/2002 om visse gennemførelsesbestemmelser til Rådets forordning (EF) nr. 1493/1999 for så vidt angår beskrivelse, betegnelse, præsentation og beskyttelse af visse vinprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin (1), særlig artikel 53, og
ud fra følgende betragtninger:
(1)
Der bør foretages en række ændringer i Kommissionens forordning (EF) nr. 753/2002 (2) for at tage hensyn til Bulgariens og Rumæniens tiltrædelse af Den Europæiske Union.
(2)
I artikel 28 i forordning (EF) nr. 753/2002 er der fastsat særlige regler for bordvin med en geografisk betegnelse, og de udtryk, som i medlemsstaterne anvendes til at beskrive sådanne vine, er anført. Listen bør suppleres med de relevante udtryk, der anvendes i Bulgarien og Rumænien.
(3)
Listen over de særlige traditionelle udtryk, der er nævnt i artikel 29 i forordning (EF) nr. 753/2002, og listen over de supplerende traditionelle udtryk, der er nævnt i samme forordnings artikel 23, bør suppleres med de relevante udtryk, som anvendes i Bulgarien og Rumænien.
(4)
I bilag II til forordning (EF) nr. 753/2002 er der anført druesorter og deres synonymer, der omfatter en geografisk betegnelse, og som kan være anført på vinetiketteringen. Bilaget bør suppleres med de relevante udtryk, som anvendes i Bulgarien og Rumænien, når denne forordning træder i kraft.
(5)
Navnet »Tokaj« betegner en »kvalitetsvin fra et bestemt dyrkningsområde«, der stammer fra et grænseområde mellem Ungarn og Slovakiet, men som også indgår i italienske og franske druesortsbetegnelser: »Tokai italico«, »Tocai friulano« og »Tokay pinot gris«. Den samtidige anvendelse af disse tre druesortsbetegnelser og den geografiske betegnelse er tilladt indtil den 31. marts 2007, jf. den bilaterale aftale af 23. november 1993 mellem Det Europæiske Fællesskab og Republikken Ungarn, der siden den 1. maj 2004 har været en del af den gældende EF-lovgivning. De tre druesortsbetegnelser fjernes fra den 1. april 2007 fra bilag II til forordning (EF) nr. 753/2002, og betegnelsen »Tocai friulano« erstattes med den nye betegnelse »Friulano«.
(6)
I bilag III til forordning (EF) nr. 753/2002 er opført de traditionelle udtryk, som (kan) anføres på vinetiketteringen. Nye traditionelle udtryk fra Cypern og traditionelle udtryk, der anvendes i Bulgarien og Rumænien, bør anføres i dette bilag.
(7)
Forordning (EF) nr. 753/2002 bør derfor ændres.
(8)
Foranstaltningerne i denne forordning er i overensstemmelse med udtalelse fra Forvaltningskomitéen for Vin -
UDSTEDT FØLGENDE FORORDNING:
Artikel 1
I forordning (EF) nr. 753/2002 foretages følgende ændringer:
1)
Artikel 28, stk. 1, ændres således:
a)
Tiende led affattes således:
»-
»Τοπικός Οίνος« eller »(Regional Wine)« for bordvin med oprindelse i Cypern«.
b)
Følgende led tilføjes:
»-
»регионално вино« for bordvin med oprindelse i Bulgarien
-
»Vin cu indicație geografică« for bordvin med oprindelse i Rumænien«.
2)
Artikel 29 ændres som følger:
a)
I stk. 1 tilføjes følgende punkter:
»q)
Bulgarien:
-
»Гарантирано наименование за произход« eller »ГНП«
-
»Гарантирано и контролирано наименование за произход« eller »ГКНП«
-
»Благородно сладко вино« or »БСВ«;
r)
Rumænien:
-
»Vin cu denumire de origine controlată - D.O.C.«, efterfulgt af:
-
»Cules la maturitate deplină - C.M.D.«
-
»Cules târziu - C.T.«
-
»Cules la înnobilarea boabelor - C.I.B.« «.
b)
I stk. 2 tilføjes følgende punkter:
»k)
Bulgarien:
-
»Гарантирано наименование за произход« eller »ГНП«
-
»Гарантирано и контролирано наименование за произход« eller »ГКНП«
l)
Rumænien:
-
»Vin spumant cu denumire de origine controlată - D.O.C.« «.
3)
Bilag II erstattes med bilag I til nærværende forordning.
4)
Bilag III ændres som anført i bilag II til nærværende forordning.
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Den anvendes fra den 1. april 2007.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 4. april 2007.

Labels: 3
17
6